open-index/open-wikipedia-markdown huggingface dataset:
குளோரின் ஐம்புளோரைடு

**குளோரின் ஐம்புளோரைடு** *(Chlorine pentafluoride)* என்பது ClF5. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நிறமற்ற இந்த இடை உப்பீனி சேர்மம் ஒரு வலிமையான ஆக்சிசனேற்றியாகும்.  ஒருகாலத்தில் ராக்கெட்டுகளுக்கு ஆக்சிசனேற்றியாக இது பயன்படுத்தப்பட்டது. குளோரின் ஐம்புளோரைடு மூலக்கூறு C4v சமச்சீர் கொண்ட சதுர பிரமீடு அமைப்பை ஏற்றுள்ளது. அணுக்கருக் காந்த ஒத்ததிர்வு நிறமாலை முடிவும் இதை உறுதிப்படுத்துகிறது

## தயாரிப்பு
இச்சேர்மத்தின் தயாரிப்பு ஆய்வுகள் குறித்த பண்டைய முறைகள் சில வகைப்படுத்தப்பட்டுள்ளன. முதன்முதலில் குளோரின் முப்புளோரைடை உயர் வெப்பநிலை மற்றும் அழுத்தத்தில் புளோரினேற்றம் செய்து குளோரின் ஐம்புளோரைடு தயாரிக்கப்பட்டது.

:ClF3  +  F2   →   ClF5
NiF2 இவ்வினைக்கு வினையூக்கியாக செயல்பட்டது. 
  
KClF4, RbClF4, CsClF4 போன்ற சில உலோக புளோரைடுகள் புளோரினுடன் வினைபுரிந்து குளோரின் ஐம்புளோரைடையும் அதனுடன் தொடர்புடைய காரவுலோக புளோரைடையும் உருவாக்குகின்றன.

## வினைகள்
குளோரின் ஐம்புளோரைடு உயர் வெப்ப உமிழ் வினையில் தண்ணீரால் நீராற்பகுக்கப்பட்டு குளோரைல் புளோரைடு மற்றும் ஐதரசன் புளோரைடு ஆகியனவற்றை உற்பத்தி செய்கிறது.:
: + 2  →  + 4 

இச்சேர்மம் ஒரு புளோரினேற்ற முகவராகவும் செயல்படுகிறது. அறை வெப்பநிலையில் , மந்தவாயுக்கள், நைட்ரசன், ஆக்சிசன் மற்றும் புளோரின் தவிர்த்த அனைத்து தனிமங்களுடனும் எளிமையாக வினைபுரிகிறது.

## மேற்கோள்கள்

## வெளி இணைப்புகள்
*National Pollutant Inventory - Fluoride and compounds fact sheet 
*WebBook page for ClF5

பகுப்பு:புளோரைடுகள்
பகுப்பு:கனிம வேதியியல் குளோரின் சேர்மங்கள்
பகுப்பு:இடைஉப்பீனி சேர்மங்கள்
பகுப்பு:புளோரினேற்றிகள்
பகுப்பு:ஆக்சிசனேற்றிகள்
பகுப்பு:குளோரின்(V) சேர்மங்கள்
முத்தெல்லூரியம் இருகுளோரைடு

**முத்தெல்லூரியம் இருகுளோரைடு** *(Tritellurium dichloride)* என்பது Te3Cl2. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். தெலூரியத்தின் நிலைப்புத்தன்மை கொண்ட குளோரைடுகளில் இதுவும் ஒன்றாகும்.

## தயாரிப்பும் பண்புகளும்
சாம்பல் நிறத்துடன் இரு திண்மமாக Te3Cl2 காணப்படுகிறது. ஒவ்வொரு மூன்றாவது தெலூரியம் மையமும் இரண்டு குளோரைடு ஈனிகளைக் கொண்டு திரும்பும் அலகுகளால் ஆன தெலூரியம் அணுக்களின் நீண்ட சங்கிலிக் கட்டமைப்பை இச்சேர்மம் பெற்றுள்ளது.முத்தெல்லூரியம் இருகுளோரைடானது பட்டை இடைவெளி  1.52 எலக்ட்ரான் வோல்ட் கொண்டுள்ள  ஒரு குறை கடத்தியுமாகும் . தனிமநிலை தெலூரியத்தின் பட்டை இடைவெளி 0.34 எல்க்ட்ரான் வோல்ட் என்பதைவிட இது அதிகமாகும். தெலூரியத்துடன் விகிதவியல் அளவின்படி குளோரின் சேர்த்து  இச்சேர்மத்தைத் தயாரிக்கலாம்

## இதர தெலூரியம் குளோரைடுகள்
மஞ்சள் நிறத்தில் நீர்மமாக இருக்கும்  Te2Cl2 சேர்மத்தை இலித்தியம் பாலிதெலூரைடு மற்றும் TeCl4 சேர்த்து வினைப்படுத்துவதன் மூலம் தயாரிக்கலாம். Te2Cl ஒரு சிற்றுறுதி நிலைப்புத் தன்மையுடன் கூடிய திண்ம நிலையில் உள்ள பலபடியாகும். இச்சேர்மத்தில் இருந்து Te3Cl2 மற்றும் TeCl4 ஆகியனவற்றைத் தயாரிக்கலாம். விகிதச்சமமாதலின்றி பிரிகை அடைவதாலும் நிலைப்புத்தன்மையற்று இருப்பதாலும் தெலூரியம் இருகுளோரைடை தனித்துப் பிரிக்க இயலுவதில்லை. ஆனால், TeCl4 மற்றும் சூடான தெலூரியம் ஆகியவற்றுடன் உருவாகும் ஆவியில் முக்கிய கூறாக இது காணப்படுகிறது.

## மேற்கோள்கள்

பகுப்பு:குளோரைடுகள்
பகுப்பு:அலோக ஆலைடுகள்
பகுப்பு:தெலூரியம் சேர்மங்கள்
பகுப்பு:சால்கோ ஆலைடுகள்
பகுப்பு:கனிமவேதியியல் பலபடிகள்
பகுப்பு:தெலூரியம் ஆலைடுகள்
வல்லபி

**வல்லபி** அல்லது **வலபி** அல்லது **வலா** (Vallabhi,  Valabhi, or modern Vala) மேற்கு இந்தியாவின், குஜராத் மாநிலத்தின் சௌராஷ்டிர தீபகற்பத்தில், பவநகர் அருகில் அமைந்திருந்த பண்டைய நகரம் ஆகும். இந்நகரம் மைத்திரகப் பேரரசின் தலைநகராக பொ.ஊ. 475 முதல் பொ.ஊ. 767 முடிய விளங்கியது. இந்நகரை **வல்லபிபுரம்** என்றும் அழைப்பர். அனைத்து இந்திய மதக்கல்விகளின் தலைமை பீடமாக விளங்கியது.

## சிறப்பு
**வல்லபி நகரம்** சமண சமயத்தின் தலைமைப் பீடமாக விளங்கியது. சமண சமய ஆகமங்கள், சமய குருவான ஆச்சார்ய ஷர்மன் தலைமையில் 500 சமணப் பெரியோர்களால் தொகுக்கப்பட்டன. இந்நகரில் சமண சமய தீர்த்தங்கரர்களின் சிலைகளும், கோயில்களும் மற்றும் பௌத்த சமய அறிஞர்களும் நிறைந்திருந்தன.

பௌத்த சமயத்தின் பண்டைய ஆறு பல்கலைக்கழகங்களில், வல்லபியும் ஒன்றாக விளங்கியது. 100 பௌத்த மடாலயங்களும், 6000 பௌத்த பிக்குகளும் இந்நகரில் சமயக் கல்வி கற்றனர் என யுவான் சுவாங்  தமது குறிப்புகளில் குறித்துள்ளார்.

பாரத நாட்டின் அனைத்து சமய மாணவர்கள், வேதம், தருக்கம், யோகம், மற்றும் தத்துவங்களில்  உயர் கல்வி கற்க வல்லபி நகரில் குவிந்த வண்ணமிருந்தனர்.

## மேற்கோள்கள்

பகுப்பு:குசராத் வரலாறு
பகுப்பு:பண்டைய இந்திய நகரங்கள்
யூனிவர்சல் ஸ்டூடியோஸ், சிங்கப்பூர்

**யூனிவர்சல் ஸ்டூடியோஸ், சிங்கப்பூர்** என்பது, சிங்கப்பூரின், செந்தோசாத் தீவில் அமைந்துள்ள ஒரு கேளிக்கைப் பூங்கா ஆகும். இது சிங்கப்பூரின் இரண்டாவது ஒருங்கிணைக்கப்பட்ட உல்லாசப்பகுதி. இதைக் கட்டுவதற்கான ஒப்பந்தம் மலேசிய நிறுவனமான யென்டிங் குழுமத்துக்கு வழங்கப்பட்டது குறித்து 2006 டிசம்பர் 8 ஆம் தேதி சிங்கப்பூர் அரசு அறிவித்தது. கட்டிடவேலைகள் 2007 ஏப்ரல் 19 ஆம் தேதி தொடங்கின. இதுவே ஆசியாவில் யூனிவர்சல் ஸ்டூடியோசின் இரண்டாவது கேளிக்கைப் பூங்காவும், தென்கிழக்காசியாவின் முதலாவது கேளிக்கைப் பூங்காவும் ஆகும். இது திறந்துவைக்கப்பட்டதன் பின்னர் ஒன்பது மாதத்தில் 2 மில்லியன் மக்கள் வருகைதந்துள்ளனர்.

## மேற்கோள்கள்

பகுப்பு:சிங்கப்பூரில் கட்டடங்களும் கட்டமைப்புகளும்
இருதெலூரியம் பதின்புளோரைடு

**இருதெலூரியம் பதின்புளோரைடு** *(Ditellurium decafluoride)* என்பது Te2F10  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாக இருக்கலாம் என்று கருதப்படுகிறது. பெரும்பாலான புத்தகங்களில் இவ்வாறே குறிப்பிடப்பட்டுள்ளது. ஆனால் இருதெலூரியம் பதின்புளோரைடானது பிசு(ஐம்புளோரோதெலூரைல்)ஆக்சைடாக இருக்கலாம் என்று நம்பப்படுகிறது but what was believed to be Te2F10 has been shown to be bis(pentafluorotelluryl) oxide, F5TeOTeF5. . பி.எம்.வாட்கின்சு என்பவர் இந்தத் தவறு எவ்வாறு நிகழ்ந்திருக்கலாம் என விளக்கியுள்ளார்

இருதெலூரியம் பதின்புளோரைடு ஒருவேளை இருக்கும் பட்சத்தில், அது இருகந்தக பதின்புளோரைடினை  ஒத்த இணைதிறன் எலக்ட்ரான் மூலக்கூற்று அமைப்பைக் கொண்டிருக்கும் எனப்படுகிறது.

## மேற்கோள்கள்

பகுப்பு:தெலூரியம் சேர்மங்கள்
பகுப்பு:புளோரைடுகள்
பகுப்பு:அலோக ஆலைடுகள்
பகுப்பு:சால்கோ ஆலைடுகள்
பகுப்பு:கருத்தியலான வேதிச் சேர்மங்கள்
கன்னோசி

**கன்னௌசி** அல்லது **கனௌச்** அல்லது **கன்னோசி** (Kannauj)  (இந்தி: कन्नौज), (formerly known in English as 'Cannodge'),   வட இந்தியாவின், உத்தரப் பிரதேசம் மாநிலம், கன்னாஜ் மாவட்டத்தின் நிர்வாகத் தலைமையிடமாகவும், நகர் மன்றமாகவும் உள்ளது. பண்டைய பாஞ்சால நாட்டின் தென் பகுதிக்கு, கன்னோஜ் என்ற **கன்யாகுப்ஜம்** தலைநகராக இருந்தது. 
கன்னௌசி நகரத்தை தலைநகராகக் கொண்டு பேரரசர் ஹர்ஷவர்தனர் வட இந்தியாவை ஆண்டார். மேலும் பல வட இந்திய மன்னர்களின் அரசின் தலைநகராக கன்னௌசி விளங்கியது.

1018இல் கஜினி முகமது கன்னௌசி நகரை வென்றான். கஹாத்வால குலத்தை நிறுவிய சந்திர தேவ மன்னர், 1090இல் கன்னௌசியை தலைநகராக கொண்டு ஆட்சி செய்தார்.

இவனின் பேரன் கோவிந்தசந்திரன் கன்னோசியை உச்சியின் புகழுக்கு கொண்டு சென்றார். கோரி முகமது, 1193இல் கன்னோசியின் ஜெயச்சந்திரனை கொன்றான். தில்லி சுல்தான் இல்ட்டுமிஷ் கன்னோசியை வென்றதன் மூலம் கன்னோசியின் புகழ் வீழ்ந்தது.

## அமைவிடம்
கான்பூர் நகரத்திலிருந்து 80 கி. மீ தொலைவிலும், லக்னோ நகரத்திலிருந்து 120 தொலைவிலும், புதுதில்லியிலிருந்து 353 கி. மீ தொலைவிலும் அமைந்துள்ளது.

## மக்கள் தொகை
25 நகராட்சி மன்ற உறுப்பினர்கள் கொண்ட கன்னோசி நகரத்தின், 2011-ஆம் மக்கள்தொகை கணக்கெடுப்பின் படி, மொத்த மக்கள்தொகை  84,862 ஆகும். அதில் ஆண்கள்   44,880 ஆகவும்; பெண்கள்  39,982 ஆகவும் உள்ளனர்.  ஆறு வயதிற்குட்பட்டோர் 11,881 ஆகவுள்ளனர். பாலின விகிதம் ஆயிரம் ஆண்களுக்கு 891 பெண்கள் வீதம் உள்ளனர். எழுத்தறிவு 71.92% ஆகவுள்ளது.

## மேற்கோள்கள்

* http://jnvkannauj.org/history.php 

## வெளி இணைப்புகள்
*  District Kannauj Website
* http://travel.cnn.com/mumbai/life/pictures-fading-fragrance-kannauj-indias-perfume-capital-974565
* History of Kanauj: To the Moslem Conquest By Rama Shankar Tripathi
*  PincodeDirectory.net 

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:உத்தரப் பிரதேசத்தின் வரலாறு
பகுப்பு:பண்டைய இந்திய நகரங்கள்
மைத்திரகப் பேரரசு

**வல்லபி மைத்திரகப் பேரரசு** (Maitraka dynasty), (கி. பி 475 முதல் 767 முடிய), மேற்கு இந்தியாவின்  குஜராத் மற்றும் இராஜஸ்தான் நிலப்பரப்புகளைக் கொண்டது.  குப்த பேரரசில்  இருந்த சௌராஷ்டிர பகுதியின் படைத்தலைவர் பதர்கா மைத்திரகப் பேரரசை  கி. பி 475இல் நிர்மாணித்தவர்.  வல்லபி நகரம் பேரரசின் தலைநகராக விளங்கியது. பதர்காவும் அவரது மகன் முதலாம் தாரசேனனும் சேனாதிபதி என்ற பட்டப் பெயருடன் ஆட்சி செய்தனர். மைத்திரகப் பேரரசின் மூன்றாவது ஆட்சியாளர் துரோணசிம்மன் தன்னை பேரரசனாக முடிசூட்டிக் கொண்டு மைத்திரகப் பேரரசை ஆண்டார். 

மைத்திரகப் பேரரசின் மன்னர் இரண்டாம் தாரசேனன் பேரரசர் ஹர்சவர்தனரின் மகளை மணந்தவர். மன்னர் நான்காம் தாரசேனனின் அவையை சமஸ்கிருத மொழி கவிஞர் **பட்டி** அலங்கரிதார். மூன்றாம் சிலாதித்தியன் ஆட்சிக் காலத்தில், அரேபியர்கள் தொடர்ச்சியாக மைத்திரகப் பேரரசின் மீது போர் தொடுத்ததால், பேரரசு கி. பி 767இல் வீழ்ச்சி அடைந்தது.

## வல்லபி மைத்திரகப் பேரரசர்கள்
 

* பதர்கா (c. 470-c. 492)
* முதலாம் தாரசேனன்  (c. 493-c. 499)
* துரோணசிங்கன் (c. 500-c. 520)
*முதலாம் துருவசேன்ன  (c. 520-c. 550)
*தாரபட்டா   (c. 550-c. 556)
* குகசேனன்   (c. 556-c. 570)
* இரண்டாம் தாரசேனன்  (c. 570-c. 595)
* முதலாம் சிலாதித்தியன் அல்லது தர்மாதித்தியன் (c. 595-c. 615)
* முதலாம் காரகிரகன்  (c. 615-c. 626)
* மூன்றாம் தாரசேனன்   (c. 626-c. 640)
* இரண்டாம் துருவசேனன்  அல்லது பாலாதித்தியா  (c. 640-c. 644)
* நான்காம் தாரசேனன் (c. 644-c. 651)
* மூன்றாம் துருவசேனன்  (c. 651-c. 656)
* இரண்டாம் காரகிரகன்  (c. 656-c. 662)
* இரண்டாம் சிலாதித்தியன்  (c. 662- ?)
* சிலாதித்தியன்  III
* சிலாதித்தியன்  IV
* சிலாதித்தியன் V
* சிலாதித்தியன் VI
* சிலாதித்தியன்  VII  (c. 766-c. 776).

## இதனையும் காண்க
* சோலாங்கிப் பேரரசு

## மேற்கோள்கள்

## வெளி இணைப்புகள்
* http://www.srikanta-sastri.org/conquests-siladitya-in-south/4584992949  "Conquests of Siladitya in the south"

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:இந்திய அரச மரபுகள்
பகுப்பு:குசராத் வரலாறு
பகுப்பு:இராஜஸ்தான் வரலாறு
தூங்காவனம்

***தூங்காவனம்*** என்பது 2015-இல் வெளிவந்த ஓர் இந்தியத் தமிழ்த் திரைப்படம் ஆகும். இத்திரைப்படத்தை ராஜேஸ் எம்.செல்வா இயக்கினார். இத்திரைப்படத்தில் கமல்ஹாசன் முதன்மைக் கதாபாத்திரமாக நடித்தார். இவருடன் திரிசா, பிரகாஷ் ராஜ், கிஷோர் ஆகியோரும் நடித்தனர். இத்திரைப்படம் தமிழ், தெலுங்கு என இரண்டு மொழியிலும் எடுக்கப்பட்ட படமாகும், தெலுங்கில் ***சீகட்டி ராஜ்ஜியம்*** எனும் பெயரில் வெளியானது. இத்திரைப்படம் 2011 ஆம் ஆண்டு வெளியிடப்பட்ட ஸ்லீப்லஸ் நைட் எனும் திரைப்படத்தின் தழுவல் ஆகும். இத்திரைப்படத்தை ராஜ்கமல் பிலிம்ஸ் இன்டர்நேசனல் மற்றும் சிறி கோகுலம் மூவிஸ் ஆகியவை இணைந்து தயாரித்தன. இது பின்னர் ஹிந்தியில் *<nowiki/>'காக்கி தா ரியல் போலீஸ்*' என மொழிமாற்றம் செய்யப்பட்டு வெளியிடப்பட்டது.

## நடிகர்கள்
* கமல்ஹாசன்
* பிரகாஷ் ராஜ்
* திரிசா
* கிசோர்
* யூகி சேது 
* சம்பத் ராஜ் 
* ஆசா சரத்
* மது மாலினி 
* ஜெகன்
* உமா ரியாஸ்கான் 
* குரு சோமசுந்தரம்
* சந்தான பாரதி

## பாகஸ் ஆபீஸ்
இப்படம் தமிழகத்தில் முதல் நாளில் சுமார் ₹4 கோடி (530,000 அமெரிக்க டாலர்) வசூலித்தது.

## பாடல்
இப்படத்திற்காக ஒரே ஒரு பாடல் மட்டும் உருவாக்கப்பட்டது. "நீயே உனக்கு ராஜா" எனும் தொடங்கும் அப்பாடல் வரிகளை வைரமுத்து எழுதியுள்ளார் மற்றும் கமல்ஹாசன் அப்பாடலை பாடியுள்ளார்.

**தமிழ் பாடல்கள்**

**தெலுங்கு பாடல்கள்**

## மேற்கோள்கள்

## வெளியிணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
செந்தோசா

**செந்தோசா** (*Sentosa*,சமசுகிருதம்: संतोष; எளிமையாக்கப்பட்டச் சீனம்: 圣淘沙) சிங்கப்பூரில் உள்ள, மிகவும் பரவலாக அறியப்படும், கேளிக்கைத் தீவு ஆகும். செந்தோசா என்னும் பெயர் மகிழ்ச்சி எனப்பொருள் தரும் சமக்கிருதச் சொல்லில் இருந்து தோன்றியது.. இங்கு ஆண்டொன்றுக்கு இருபது மில்லியன் மக்கள் வருகை தருகின்றனர். இங்கு   நீளமுடைய  கடற்கரை, சிலோசோ கோட்டை, இரண்டு குழிப்பந்தாட்ட மைதானங்கள், மெர்லயன் சிலை,14 தங்கு விடுதிகள், மற்றும் யூனிவர்சல் ஸ்டூடியோஸ் அடங்கிய செந்தோசா கேளிக்கை உலகம் ஆகியன சுற்றுலாப் பயணிகளை கவர்ந்திழுக்கின்றன.

இரண்டாம் உலகப் போரின்போது  பிரித்தானியர்கள் ஆட்சியில் கோட்டை கட்ட இவ்விடத்தைத் தேர்ந்தெடுத்தனர்.

## மேற்சான்றுகள்

## வெளி இணைப்புகள்

பகுப்பு:சிங்கப்பூர் தீவுகள்
பகுப்பு:மலாக்கா நீரிணை
செனான் இருகுளோரைடு

**செனான் இருகுளோரைடு** *(Xenon dichloride)* என்பது XeCl2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செனானின் இச்சேர்மம் மட்டுமே நிலைப்புத் தன்மை உடைய செனானின்  குளோரைடாக அறியப்பட்டுள்ளது. செனான் மற்றும் குளோரின் கலவையில் நுண்ணலை பாய்ச்சுதல் மூலமாகவும் தொடர்ந்து சுருக்கப் பொறி முறையிலும் செனான் இருகுளோரைடு தயாரிக்கப்படுகிறது. செனான்,குளோரின் மற்றும் போரான் முக்குளோரைடு ஆகியவற்றைப் பயன்படுத்தி . XeCl2•BCl3 தயாரிக்க முடியும் என்று கருதப்படுகிறது.ஆனால் விளை பொருளாக செனான் இருகுளோரைடு மட்டுமே உருவாகிறது.
செனான் இருகுளோரைடு ,செனான் அணு மற்றும் குளோரின் மூலக்கூறுகள் இரண்டாம் நிலை பிணைப்பால் பிணைக்கப்பட்டுள்ள உண்மைச் சேர்மமா என்பதில் இன்னும் ஐயம் உள்ளதாகக் கூறப்படுகிறது

செனான் ஒருகுளோரைடு , கிளர்வுற்ற ஈரணு மூலக்கூற்று சீரொளியாகப் பயன்படுத்தப்படுகிறது. Xe2Cl கிளர்வுற்ற நிலையிலேயே காணப்படுகிறது.

## மேற்கோள்கள்

பகுப்பு:செனான்(II) சேர்மங்கள்
பகுப்பு:குளோரைடுகள்
பகுப்பு:அலோக ஆலைடுகள்
தங்கம்(III) புளோரைடு

**தங்கம்(III) புளோரைடு** *( Gold fluoride)* என்பது, AuF3, என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். ஆரஞ்சு நிறத்தில் காணப்படும் இச்சேர்மம் 300° செல்சியசு வெப்பநிலையில் பதங்கமாகிறது. இச்சேர்மம் ஒரு வலிமையான புளோரினேற்றும் முகவராகச் செயல்படுகிறது.

## தயாரிப்பு
தங்க முக்குளோரைடுடன் புளோரின் அல்லது புரோமின் முப்புளோரைடு சேர்த்து வினைப்படுத்துவதால் தங்கம்(III) புளோரைடு தயாரிக்கலாம்.

## அமைப்பு
தங்கம்(III) புளோரைடின் படிக அமைப்பு சதுர சமதள AuF4 சுருள் அலகுகளால் ஆக்கப்பட்டுள்ளது.





## References

பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:தங்கம்(III) சேர்மங்கள்
பகுப்பு:புளோரினேற்றிகள்
பகுப்பு:தங்கம்-ஆலசன் சேர்மங்கள்
ஆஃபினியம் நான்குபுளோரைடு

**ஆஃபினியம் நான்குபுளோரைடு** *(Hafnium tetrafluoride)* என்பது HfF4 என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். வெண்மை நிறத்தில் உள்ள இச்சேர்மம் சிர்க்கோனியம் நான்குபுளோரைடின் அமைப்புடன் 8 ஒருங்கிணைப்பு Hf(IV) மையங்களைக் கொண்டுள்ளது.

## மேற்கோள்கள்

## உசாத்துணை
*Benjamin, S. L., Levason, W., Pugh, D., Reid, G., Zhang, W., "Preparation and structures of coordination complexes of the very hard Lewis acids ZrF4 and HfF4", Dalton Transactions 2012, 41, 12548. 

பகுப்பு:ஆஃபினியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
இண்டியம்(III) புளோரைடு

**இண்டியம்(III) புளோரைடு** (*Indium(III) fluoride*) InF3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். இது ஒரு வெள்ளை நிறமான திண்மப் பொருளாகும். 
## தயாரிப்பு
ஐதரசன் புளோரைடு அல்லது ஐதரோபுளோரிக் அமிலத்துடன் இண்டியம்(III) ஆக்சைடு வினை புரிவதால் இண்டியம்(III) புளோரைடு உருவாகிறது. 

## பண்புகள்
ரோடியம்(III) புளோரைடைப் போலவே சாய்சதுரப்பிழம்புருவ படிக 
அமைப்பைக் கொண்டுள்ளது. ஒவ்வொரு இண்டியம் மையமும் எண்முக வடிவத்தில் உள்ளது.  

## பயன்கள்
ஆக்சைடு அல்லாத கண்ணாடிகளின் தயாரிப்பில் இண்டியம்(III) புளோரைடு பயன்படுத்தப்படுகிறது. சயனோவைதரின்களை உருவாக்கும் செயல்முறையில் ஆல்டிகைடுகளுடன் மும்மெத்தில் சிலில் சயனைடு  சேர்வதற்கு வினையூக்கியாகப் பயன்படுகிறது. 

## மேற்கோள்கள்

பகுப்பு:இண்டியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
தர்பார் இசை விழா

**தர்பார் இசை விழா** என்பது ஆண்டுதோறும் ஐக்கிய இராச்சியத்தில் நடைபெறும் ஒரு இந்தியப் பாரம்பரிய இசை விழாவாகும். வட இந்திய இந்துத்தானி இசைக் கலைஞர்களையும், தென்னிந்திய கருநாடக இசைக் கலைஞர்களையும் ஒருங்கிணைக்கும் வகையில் இசை நிகழ்ச்சிகள் அமைக்கப்படுகின்றன.  

## பின்னணி
லெய்செச்டரில் 30 ஆண்டுகளுக்கும் மேலாக இசையாசிரியராக இருந்த பாய் குர்மீத் சிங் ஜி விர்தீ (Bhai Gurmeet Singh Ji Virdee) என்பவரின் நினைவாக 2006ஆம் ஆண்டு முதல் இந்த இசை விழா நடைபெறுகிறது.

## நடந்த விழாக்கள்
 

## மேற்கோள்கள்

## உசாத்துணை
* ''Britain's got Indian talent''

## வெளியிணைப்புகள்
* அலுவல்முறை இணையத்தளம்
* ''தர்பார் விழா 2016'' - சிறப்பிதழ் 

பகுப்பு:விழாக்கள்
தச்சன்வயல்

தமிழ்நாட்டின் திருவாரூர் மாவட்டத்திலுள்ள மன்னார்குடி வட்டத்தில் **தச்சன்வயல்** என்ற சிற்றூர் அமைந்துள்ளது. இவ்வூர் இராதாநரசிம்மபுரப் பஞ்சாயத்தினுள் அடங்குகின்றது. இவ்வூரில் ஒரு பத்திரகாளியம்மன் கோயில் உள்ளது. இக்கோயிலில் சிறீநவமணி அம்மனும் உள்ளார்.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
இரிடியம்(V) புளோரைடு

**இரிடியம்(V) புளோரைடு** *(Iridium(V) fluoride)* என்பது IrF5, என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரிடியமும் புளோரினும் சேர்ந்த இச்சேர்மம் 1965 ஆம் ஆண்டில் முதன்முதலாக நீல் பார்ட்லெட் என்பவரால் கண்டறியப்பட்டது. அதிக வினைத்திறனுள்ள மஞ்சள் நிறத் திண்மமான இச்சேர்மம் குறைவான உருகுநிலையைக் கொண்டுள்ளது. இச்சேர்மத்தின் படிக அமைப்பு நான்கு பகுதிகளால் ஆனது. Ir4F20 சேர்மமானது எண்முக இரிடியம் அணுக்களின் ஒருங்கிணைப்பால் அமைந்துள்ளது. RuF5 மற்றும் OsF5 சேர்மங்களின் படிக அமைப்புகளின் வடிவத்தை இவ்வடிவமும் பகிர்ந்து கொள்ளப்படுகிறது. IrF6 சேர்மத்தை கட்டுப்படுத்தப்பட்ட சிதைவுக்கு உள்ளாக்கினால் இரிடியம்(V) புளோரைடு தயாரிக்கலாம். அல்லது, IrF6 சேர்மத்தை நீரற்ற HF இல் சிலிக்கான் தூள் அல்லது H2 சேர்த்து ஒடுக்க வினைக்கு உட்படுத்தியும் தயாரிக்கலாம்.

## இவற்றையும் காண்க
* இரிடியம் எக்சாபுளோரைடு
* இரிடியம்(IV) புளோரைடு

## மேற்கோள்கள்

பகுப்பு:இரிடியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:பிளாட்டினம் குழு ஆலைடுகள்
ஆங்கசு டீட்டன்

**ஆங்கசு டீட்டன்** (*Angus Stewart Deaton*, பிறப்பு: 19 அக்டோபர் 1945) பிரித்தானிய, அமெரிக்க குறும்பொருளியலாளர் ஆவார்.

நுகர்வு, வறுமை, பொருளாதாரம் நலம் போன்றவற்றில் இவரது ஆய்வுகளுக்காக இவருக்கு 2015 ஆம் ஆண்டிற்கான பொருளியலுக்கான நோபல் நினைவுப் பரிசு வழங்கப்பட்டது.

## வாழ்க்கைச் சுருக்கம்
எடின்பரோ நகரில் பிறந்த டீட்டன் பெட்டசு கல்லூரியில் ஆரம்பக் கல்வியையும், கேம்பிரிச்சுப் பல்கலைக்கழகத்தில் இளங்கலை, முதுகலை, மற்றும் முனைவர் பட்டங்களையும் பெற்றார். பிரிஸ்டல் பல்கலைக்கழகத்தில் பொருளியல் பேராசிரியராகப் பணியாற்றிய பின்னர், 1983 இல் ஐக்கிய அமெரிக்கா சென்று பிரின்ஸ்டன் பலகலைக்கழகத்தில் பேராசிரியராகப் பணியாற்றி வருகிறார்.

## மேற்கோள்கள்

## வெளி இணைப்புகள்
* Angus Deaton's website home page

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:பிரித்தானியப் பொருளியலாளர்கள்
பகுப்பு:அமெரிக்கப் பொருளியலாளர்கள்
பகுப்பு:நோபல் பரிசு பெற்ற அமெரிக்கர்கள்
பொட்டாசியம் அலுமினியம் புளோரைடு

**பொட்டாசியம் அலுமினியம் புளோரைடு** *(Potassium aluminium fluoride)* என்பது KAlF4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

இரண்டாம்நிலை அலுமினியத்தை உருக்கிப் பிரிக்கும் செயல்முறையில் பொட்டாசியம் அலுமினியம் புளோரைடு இளக்கியாகப் பயன்படுத்தப்படுகிறது. உருகலில் உள்ள மக்னீசியத்தை நீக்கவும் அல்லது அதன் அளவைக் குறைக்கவும்  இது உதவுகிறது. வினைபுரியும் பொழுது புளோரைடு வாயுக்களை உற்பத்தி செய்வதுதான் இச்சேர்மத்தைப் பயன்படுத்துவதில் உள்ள முக்கிய சுற்றுச் சூழல் பிரச்சினை ஆகும். கால்சியம்  ஐதராக்சைடைப் பயன்படுத்தி  புளோரைடு உற்பத்தி மட்டுப்படுத்தப்பட்டாலும்  பெரும்பாலான நேரங்களில் போதுமான அளவுக்கு  அதை நீக்க முடியவில்லை.

உலோகத் தொழிற்சாலைகளில் பொட்டாசியம் அலுமினியம் புளோரைடு பல்வேறு வகையானப் கூட்டுப்பொருட்களில் இளக்கும் முகவராகப் பரவலாகப் பயன்படுத்தப்படுகிறது.

ஒரு பூச்சிக் கொல்லி மருந்தாகவும் இது பயன்படுத்தப்படுகிறது 

## மேற்கோள்கள்


பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:பொட்டாசியம் சேர்மங்கள்
பகுப்பு:அலுமினியம் சேர்மங்கள்
பலேடியம் புளோரைடு

**பலேடியம் புளோரைடு** *(Palladium fluoride)* என்பது பலேடியம் மற்றும் புளோரின் தனிமங்கள் சேர்ந்து  வரிசையாக உருவாகும் சில  ஈரினைச் சேர்மங்களின் வரிசையைக் குறிக்கும். இவ்வரிசையில் பின் வரும் சேர்மங்கள் உள்ளடங்கும். 

*பலேடியம்(II) புளோரைடு அல்லது பல்லேடியம் இருபுளோரைடு  (PdF2).

*பலேடியம்(II,IV) புளோரைடு அல்லது பலேடியம் முப்புளோரைடு (PdF3).(அறியப்படவில்லை) மற்றும் இது பெரும்பாலும் பலேடியம்(II) அறுபுளோரோபல்லேடேட்டு(IV), PdII[PdIVF6 என்று விவரிக்கப்படுகிறது.

*பலேடியம்(IV) புளோரைடு அல்லது பலேடியம் நான்குபுளோரைடு (PdF4)

*பலேடியம்(VI) புளோரைடு அல்லது பலேடியம் அறுபுளோரைடு  ( PdF6) இது நிலைப்புத் தன்மையுடன் காணப்படுவதாகக் கணக்கிடப்பட்டுள்ளது.
 
அரைல் புளோரைடுகளை தயாரிக்கும் தொகுப்பு முறைகளில் பலேடியம் புளோரின் அணைவுச் சேர்மங்கள் உருவாக்கப்பட்டு வினையூக்கிகளாகப் பயன்படுத்தப்படுகின்றன. இம்முறையைத் தவிர வேறு முறைகளில் அரைல் புளோரைடுகளைத் தயாரிப்பது சிரமமாகும்

## மேற்கோள்கள்

பகுப்பு:பலேடியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
.
1626

**1626** (**[[ரோம எண்ணுருக்கள்|MDCXXVI]]**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 2 - முதலாம் சார்ல்சு இங்கிலாந்தின் அரசனாக முடிசூடினார். கத்தாலிக்கமல்லாத நிகழ்வில் பங்கு கொள்ள அவரது மனைவி என்றியெட்டா மரியா மறுத்துவிட்டார்.
* மே 24 - பீட்டர் மினிட் மன்ஹாட்டன் நகரை பழங்குடியினரிடம் இருந்து 60 கில்டர்கள் ($24) மதிப்புள்ள பொருட்களைக் கொடுத்து விலைக்கு வாங்கினார்.
* சூன் 15 - இங்கிலாந்து நாடாளுமன்றத்தை முதலாம் சார்ல்சு மன்னர் கலைத்தார்.
* சூலை 30 - நாபொலி நிலநடுக்கம் ஏற்பட்டதில் 10,000 பேர் வரை உயிரிழந்தனர்.

## பிறப்புகள்

## இறப்புகள்
* ஏப்ரல் 9 - பிரான்சிஸ் பேக்கன்,ஆங்கிலேய அறிவியலாளர் (பி. 1561)

## மேற்கோள்கள்

## 1626 நாட்காட்டி
பலேடியம்(IV) புளோரைடு

**பலேடியம்(IV) புளோரைடு** *(Palladium(IV) fluoride)* என்பது PdF4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பலேடியம் மற்றும் புளோரின் சேர்ந்து உருவாகும் இச்சேர்மம் பலேடியம் நாற்புளோரைடு என்றும் அழைக்கப்படுகிறது. பலேடியம் இச்சேர்மத்தில் +4 என்ற ஆக்சிசனேற்ற நிலையில் உள்ளது. 

## தயாரிப்பு
பலேடியம்(II,IV) புளோரைடுடன் புளோரினை 300 ° செல்சியசு வெப்பநிலை மற்றும் 7 வளிமண்டல அழுத்தத்தில் பலநாட்களுக்கு வைத்திருந்தால் பலேடியம் நான்கு புளோரைடு உருவாகிறது.
  
## வினைகள்
பலேடியம்(IV) புளோரைடு ஒரு வலிமையான ஆக்சிசனேற்றி என்பதால் இது ஈரக்காற்றிலும் நீராற்பகுப்பு அடைகிறது.

## மேற்கோள்கள்

## இவற்றையும் காண்க
* பலேடியம் புளோரைடுகள்

பகுப்பு:பலேடியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:பிளாட்டினம் குழு ஆலைடுகள்
தங்கம்(I) குளோரைடு

**தங்கம்(I) குளோரைடு** *(Gold(I) chloride)* என்பது AuCl என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

## தயாரிப்பு

தங்கம்(III) குளோரைடை வெப்பச் சிதைவு அடையச் செய்யும் வினையின் மூலமாகத் தங்கம்(I) குளோரைடு தயாரிக்கலாம்.

## வினைகள்
குளோரினின் ஆவியழுத்தத்தால் உயர்வெப்பநிலைகளில் இதனுடைய சிறுபகுதி நிலைப்புத் தன்மையுடன் காணப்பட்டாலும் இச்சேர்மம் வெளிச்சூழலில் சிற்றுறுதி நிலைப்புத் தன்மையுடன் காணப்படுகிறது.தண்ணீருடன் சேர்த்து வினைப்படுத்தும் பொழுது தங்கம்(I) குளோரைடு விகிதச்சமமாதலின்றி பிரிகையடைந்து தங்கம் உலோகமாகவும் தங்கம்(III) குளோரைடு ஆகவும் தன்னொடுக்க வினையால் மாற்றமடைகிறது:
: 3 AuCl → 2 Au + AuCl3

பொட்டாசியம் புரோமைடுடன் வினைபுரிந்து பொட்டாசியம் தங்க புரோமைடு எனப்படும் பொட்டாசியம் ஆரிக் புரோமைடையும், பொட்டாசியம் குளோரைடையும் ,தங்கம் உலோகத்தையும் கொடுக்கிறது:
: 3 AuCl + 4 KBr → KAuBr4 + 2 Au + 3 KCl
## பாதுகாப்பு
கண்கள் மற்றும் தோலில் தங்கம்(I) குளோரைடு எரிச்சலை உண்டாக்கும், சிறுநீரகத்தைப் பாதிக்கும், இரத்த வெள்ளை அணுக்களின் எண்ணிக்கையைக் குறைக்கும். 

## மேற்கோள்கள்

பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:தங்கம்-ஆலசன் சேர்மங்கள்
பகுப்பு:தங்கம்(I) சேர்மங்கள்
கரம்பை

thumbnail|வண்டல்
**கரம்பை**  அல்லது **வண்டல்** (*Silt*) என்பது ஏரி, குளங்களில் அடியில் படியும் மண் ஆகும். காட்டில் உள்ள மரங்கள் இலைகளை உதிர்க்கும் போது அவை மண்ணில் மக்கும். மழைபெய்யும் போது இலைமக்குகள் மண்துகள்களோடு ஆற்றில் அடித்து வரப்படும். ஆற்றுநீர் ஏரி குளங்களில் தேக்கப்படும். நீரில் உள்ள மண்துகள்கள் நாளடைவில் நீர்நிலையின் அடியில் தரையில் படியும்.

## கரம்பை
தஞ்சாவூர், திருநெல்வேலி உட்பட பல மாவட்டங்களில் கரம்பை என்னும் வழக்கு நடைமுறையில் உள்ளது. தஞ்சாவூர் மாவட்டம், அம்மாபேட்டை ஒன்றியத்தில் உள்ள மெலட்டூர் பேரூராட்சிக்கு உட்பட்ட ஓர் ஊரின் பெயர் கரம்பை. கரம்பை என்பதை முன்னொட்டாகவும் பின்னொட்டாகவும் கொண்டு பல கிராமங்கள் உள்ளன.(எ.கா.) குருவிக்கரம்பை, பேய்க்கரம்பை, கரம்பைக்குடி.

### பயன்
கோடைகாலத்தில் நீர்நிலைகள் வற்றியபின் அடியில் படிந்த கரம்பை மண்ணை அள்ளி விவசாய நிலங்களுக்கு இடுவர். இதனால் விளைநிலம் வளம் பெறும். மேலும் நீர்நிலைகளும் தூர் வாரப்படும்.

## மேற்கோள்கள்

பகுப்பு:மண் வகைகள்
திரசுப்போல்

**திரசுப்போல்** (; ; உருசியம் மற்றும் உக்குரேனியம்: Тирасполь, ) என்பது சர்வேச தரமாக  மல்தோவாவின் இரண்டாவது மிகப்பெரிய நகரம் ஆகும். ஆனால் இது திரான்சுனிஸ்திரியாவின் தலைநகரமும் நிர்வாக மையமும் ஆகும். திரசுப்போல் டினைஸ்தர் ஆற்றின் கிழக்கு ஆர்ரங்கரையாக அமைந்துள்ளது. இது தளபாடம் மற்றும் மின் உபகரணங்கள் என்பவற்றிக்கு பிரபல்யமான இடமாகும்.

இந்த நகரம் ஒவ்வொரு ஆண்டும் ஒக்டோபர் 14ல் தனது ஆண்டு நிறைவைக் கொண்டாடுகிறது.

## காலநிலை

## மேற்கோள்கள்

பகுப்பு:ஐரோப்பியத் தலைநகரங்கள்
பகுப்பு:மல்தோவா
வெள்ளி சல்பைட்டு

**வெள்ளி சல்பைட்டு** *(Silver sulfite)* என்பது  Ag2SO3. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம்|சேர்மமாகும்]]. நிலைப்புத் தன்மையற்ற இந்தச்சேர்மம் சூடுபடுத்தும் பொழுது அல்லது ஒளியில் படும்போது வெள்ளி இருதையோனேட்டுமற்றும் வெள்ளி சல்பேட்டுகளாகச் சிதைவடைகிறது

## தயாரிப்பு

வெள்ளி நைட்ரேட்டை விகிதவியல் அளவின்படியான சோடியம் சல்பைட்டு கரைசலுடன் சேர்த்து வினைப்படுத்தினால் வெள்ளி சல்பைட்டின் வீழ்படிவு உண்டாகிறது.
:2 AgNO3 + Na2SO3  Ag2SO3 + 2 NaNO3

வினையில் உண்டான வீழ்படிவை வடிகட்டி பின்னர் நல்ல கொதிநீரில் அலசி வெற்றிடத்தில் உலர்த்தி வெள்ளி சல்பைட்டு தயாரிக்கப்பட்டு பயன்படுத்தப்படுகிறது. 

## மேற்கோள்கள்

பகுப்பு:வெள்ளி சேர்மங்கள்
பகுப்பு:சல்பைட்டுகள்
ஏஜியன் கடல்

**ஏஜியன் கடல்** (Aegean Sea), மத்தியதரைக்கடலின் நீட்சியே. இது கிரேக்கம் மற்றும் துருக்கி இடையே, மத்தியதரைக்கடலுக்கும், அனத்தோலியா பகுதிக்கும் இடைப்பட்ட பகுதியில் அமைந்த கடற்பரப்பாகும். இதன் வடகிழக்கில் மர்மரா கடல் மற்றும் கருங்கடலும், தெற்கில் மத்தியதரைக் கடலும் அமைந்துள்ளது.

ஏஜியன் கடலில் தெற்கில் அமைந்த தீவுகளில் பெரியது கிரீட் தீவு ஆகும். ஏஜியன் கடலின் நீளம் 700 கிலோ மீட்ட்ர்; அகலம் 400 கிலோ மீட்டர் மற்றும் பரப்பளவு 2,14,000 சதுர கிலோ மீட்டர் ஆகும்.

## மேற்கோள்கள்


பகுப்பு:கடல்கள்
பகுப்பு:நடுநிலக் கடல்
பகுப்பு:துருக்கி
பகுப்பு:ஏஜியன் கடல்
பகுப்பு:கனக்கலே மாகாணப் புவியியல்
சேலம் மாவட்டத்திலுள்ள கல்வி நிலையங்கள்

**சேலம் மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில் சேலம் மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிலையங்களின் பட்டியலாகும்.

## பல்கலைக்கழகங்கள்
பெரியார் பல்கலைக்கழகம்

## கல்லூரிகள்
### கலை அறிவியல் கல்லூரிகள்
* அரசினர் கலைக்கல்லூரி, சேலம்- 7 (தன்னாட்சி)
* அரசினர் மகளிர் கலைக்கல்லூரி, சேலம்- 8
* ஏ.இ.டி கலை மற்றும் அறிவியல் கல்லூரி 
* ஏ.வி.எஸ் கலை மற்றும் அறிவியல் கல்லூரி 
* கெம்கேட்ஸ் மகளிர் கலை அறிவியல் கல்லூரி 
* சௌடேஷ்வரி கல்லூரி, சேலம்
* சிறீ கணேஷ் கல்லூரி 
* சிறீ சக்தி கைலாஷ் கலை மற்றும் அறிவியல் மகளிர் கல்லூரி
* சிறீ சாரதா கல்லூரி (தன்னாட்சி) 
* பத்மாவதி கலை மற்றும் அறிவியல் கல்லூரி 
* பாரதியார் மகளிர் கல்லூரி 
* சிறி பாலமுருகன் கலை மற்றும் அறிவியல் கல்லூரி 
* பெரியார் பல்கலைக்கழகம் கலை மற்றும் அறிவியல் கல்லூரி 
* வைஸ்யா கல்லூரி
* வித்யா கலை, அறிவியல் கல்லூரி
* ஜெய்ராம் கலை மற்றும் அறிவியல் கல்லூரி
* சேலம் சௌடேஸ்வரி கலை மற்றும் அறிவியல் கல்லூரி
* பாரதியார் மகளிர் கலை அறிவியல் கல்லூரி

## கல்வியியல் கல்லூரிகள்
*சிறீ சாரதா கல்வியியல் கல்லூரி, சேலம்.
*வைஸ்யா கல்வியியல் கல்லூரி

## பல்தொழிற்நுட்பக் கல்லூரிகள்
* ஆச்சார்யா பாலிடெக்னிக் கல்லூரி 
* எம்.ஐ.டி பாலிடெக்னிக் கல்லூரி, மேட்டூர்
* காவேரி பாலிடெக்னிக் கல்லூரி, ம. கள்ளிப்பட்டி 
* கொங்கு பாலிடெக்னிக் கல்லூரி 
* கோட்டை மாரியம்மன் பாலிடெக்னிக் கல்லூரி, மின்னாம்பள்ளி
* சிறீ தியாகராஜர் பாலிடெக்னிக் கல்லூரி, வாழப்பாடி 
* சேலம் பாலிடெக்னிக் கல்லூரி, பனமரத்துப்பட்டி 
* தென்னிந்திய திருச்சபை பாலிடெக்னிக் கல்லூரி (CSI) ஏற்காடு சாலை, சேலம். 
* முருகேசன் பாலிடெக்னிக் கல்லூரி 
* மைசூரி பாலிடெக்னிக் கல்லூரி, காக்காபாளையம்

### பொறியியல் கல்லூரிகள்
* அரசினர் பொறியியல் கல்லூரி, சேலம் 
* அன்னபூர்ணா பொறியியல் கல்லூரி 
* எஸ்.ஆர்.எஸ் பொறியியல் மற்றும் தொழில்நுட்பக் கல்லூரி 
* ஏ.வி.எஸ் தொழில்நுட்பக் கல்லூரி
* ஏ.வி.எஸ் பொறியியல் கல்லூரி
* கணேஷ் பொறியியல் கல்லூரி 
* காவேரி பொறியியல் கல்லூரி 
* கிரீன்டெக் மகளிர் பொறியியல் கல்லூரி, ஆத்தூர்
* சிறீ சண்முகா பொறியியல் மற்றும் தொழில்நுட்பக் கல்லூரி, சங்ககிரி
* சிறீ சத்யம் பொறியியல் மற்றும் தொழில்நுட்பக் கல்லூரி, சங்ககிரி
* சேலம் பொறியியல் மற்றும் தொழில்நுட்பக் கல்லூரி 
* சோனா தொழில்நுட்பக் கல்லூரி, சேலம் 
* தாகூர் பொறியியல் மற்றும் தொழில்நுட்பக் கல்லூரி, ஆத்தூர் 
* திராஜ்லால் காந்தி தொழில்நுட்பக் கல்லூரி, ஓமலூர்
* நரசுஸ் சாரதி தொழில்நுட்பக் கல்லூரி, பூசாரிப்பட்டி
* நாலேஜ் தொழில்நுட்பக் கல்லூரி, காக்காபாளையம்
* பாரதியார் மகளிர் பொறியியல் கல்லூரி, ஆத்தூர் 
* மகேந்திரா பொறியியல் கல்லூரி, மின்னம்பள்ளி 
* ராஜாஜி தொழில்நுட்பக் கல்லூரி 
* வி.எஸ்.ஏ பொறியியல் கல்லூரி 
* விநாயகா மிசன் கிருபானந்த வாரியார் பொறியியல் கல்லூரி
* விவேகானந்தா பொறியியல் கல்லூரி

### மருத்துவக் கல்லூரிகள்
* அரசினர் செவிலியர் கல்லூரி, சேலம் 
* அரசினர் மருத்துவக்கல்லூரி, சேலம் 
* அன்னபூர்ணா மருத்துவக் கல்லூரி 
* அன்னை தெரசா பாராமெடிக்கல் கல்லூரி 
* அதாமா அக்குபஞ்சர் பயிற்சி நிறுவனம் 
* சிறீ பரணி செவிலியர் கல்லூரி 
* விநாயகா மிசன் அன்னபூர்ணா செவிலியர் கல்லூரி 
* விநாயகா மிசன் ஓமியோபதி மருத்துவக்கல்லூரி மற்றும் மருத்துவமனை 
* விநாயகா மிசன் கிருபானந்த வாரியார் மருத்துவக்கல்லூரி 
* விநாயகா மிசன் சங்கராச்சாரியார் பல் மருத்துவக்கல்லூரி 
* விநாயகா மிசன் பார்மசி கல்லூரி 
* விநாயகா மிசன் பிசியோதரபி கல்லூரி

## மேற்கோள்கள்

பகுப்பு:சேலம் மாவட்டத்திலுள்ள கல்வி நிலையங்கள்
கௌடப் பேரரசு

**கௌடப் பேரரசு** (Gauda Kingdom)  (Gāur Rājya ), (ஆட்சி: கி. பி 590 - 626), தற்கால பிகார் மாநிலத்தின் முர்சிதாபாத் நகரை தலைநகராகக் கொண்டு தற்கால பிகாரின் பகுதிகள், வங்காளம், ஒடிசா மற்றும் அசாம் பகுதிகளை கி. பி 590 முதல் 626 முடிய ஆண்டது. கௌடப் பேரரசர்களில் தலைசிறந்தவர் சசாங்கன் ஆவர்.. கௌடப் பேரரசின்  தலைநகரம் கர்ணசுவர்ணா என்ற தற்கால முர்சிதாபாத்த்தின் தலைமையிட நகரமான பெர்காம்பூர்  நகரம் ஆகும். 
சீன யாத்திரிகனும் பௌத்த அறிஞருமான யுவான் சுவாங் சசாங்கன் ஆண்ட கௌடப் பேரரசின் கர்ணசுபர்னா பகுதிக்கு சென்று வந்தவர்..

அத்வைத மரபைச் சார்ந்த கௌடபாதர் இப்பேரரசிலிருந்து, வாரணாசிக்கு சென்று, கோவிந்த பகவத் பாதர்க்கு அத்வைத தத்துவத்தை போதித்தவர்.

சசாங்கனின் இறப்பிற்கு பின்னர் கௌடப் பேரரசு, சசாங்கனின் மகன்கள் பிரித்துக் கொண்டு ஆண்டனர்.

பாலப் பேரரசர்கள், சென் பேரரசர்கள் தங்களை கௌட தேசத்தின் தலைவர்கள் என்று தங்களை அழைத்துக்கொண்டனர்.

## இதனையும் காண்க
* கௌட பிரதேசம்
* பாலப் பேரரசு
* தேவா பேரரசு

## மேற்கோள்கள்

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
நிலாவெளிக் கல்வெட்டு

**நிலாவெளிக் கல்வெட்டு** என்பது, இலங்கையின் திருகோணமலை மாவட்டத்தில் உள்ள நிலாவெளிப் பிள்ளையார் கோயிலில் கண்டுபிடிக்கப்பட்ட ஒரு கல்வெட்டு ஆகும். தொடக்கத்தில் இது எங்கிருந்தது என்று தெரியவில்லை. ஆனால், 20 ஆம் நூற்றாண்டில் பிள்ளையார் கோயில் புதிதாகக் கட்டப்பட்ட காலத்தில் இக்கல்வெட்டைக் கோயில் தீர்த்தக் கிணற்றின் படிக்கல்லாக வைத்துக் கட்டிவிட்டனர். முன்னாள் சாம்பல்தீவுக் கிராமசபைத் தலைவரான செ. தம்பிராசாவின் அழைப்பின்பேரில் நிலாவெளிக்குச் சென்ற கா. இந்திரபாலாவும் செ. குணசிங்கமும் முதன் முதலாக இதைப் படியெடுத்து ஆய்வுசெய்தனர்.

## காலம்
இக்கல்வெட்டின் காலத்தை நேரடியாகக் குறித்துக்காட்டக்கூடிய அரசனின் பெயர், ஆட்சியாண்டு முதலிய தகவல்கள் இதன் வாசிக்கக்கூடிய பகுதிகளில் இல்லை. எழுத்துக்கள் சிதைந்து போயுள்ள கல்வெட்டின் மேற்பகுதியில் இத்தகைய விவரங்கள் இருந்திருக்கக்கூடும். ஆனாலும், எழுத்தமைதி, அதில் காணப்படும் தகவல்கள் போன்றவற்றை அடிப்படையாகக் கொண்டு இக்கல்வெட்டு இலங்கையில் சோழராட்சியின் தொடக்ககாலத்துக்கு உரியது என மதிப்பிடப்பட்டுள்ளது.

## உள்ளடக்கம்
இக்கல்வெட்டு திருகோணமலையில் உள்ள மத்ஸ்யகேஸ்வரம் என்னும் கோயிலுக்கு அன்றாட வழிபாட்டுத் தேவைகளுக்காக வழங்கப்பட்ட தானம் ஒன்றைக் குறிக்கிறது. மத்ஸ்யகேஸ்வரம் என்பது திருக்கோணேஸ்வரம் என இன்று அழைக்கப்படும் கோயிலுக்கு முன்னர் வழங்கிய ஒரு பெயராகும். வழங்கப்பட்ட தானம், கிரிகாமம், கிரிகண்ட கிரிகாமம் ஆகிய ஊர்களில் உள்ள நன்செய், புன்செய் நிலங்களை உள்ளடக்கியிருந்தது.இவ்விரு ஊர்ப் பெயர்களும் இன்று வழக்கில் இல்லை. எனினும், இதில் தரப்பட்டுள்ள தகவல்கள் மேற்படி ஊர்கள் கடற்கரையை அன்றி அமைந்தவை என்பதைக் காட்டுகின்றன. திருக்கோணமலை, கோணமாமலை ஆகிய பெயர்கள் இந்தக் கல்வெட்டில் உள்ளன. இதுவரை அறியப்பட்டுள்ள ஆவணங்களில், திருக்கோணமலை என்ற பெயர் குறிக்கப்பட்டுள்ள மிகப்பழைய ஆவணம் இதுவே. எனினும், திருக்கோணமலையைக் குறிக்கும் கோணமாமலை என்ற பெயர் ஏழாம் நூற்றாண்டைச் சேர்ந்த தேவாரங்களில் காணப்படுவது குறிப்பிடத்தக்கது.

## மேற்கோள்கள்

## உசாத்துணைகள்
* பத்மநாதன், சி., இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

## இவற்றையும் பார்க்கவும்
* இலங்கைத் தமிழ்க் கல்வெட்டுக்களின் பட்டியல்

பகுப்பு:இலங்கைத் தமிழ்க் கல்வெட்டுகள்
மேற்கு வாசல் பாலம்

**மேற்கு வாசல் பாலம்** (*West Gate Bridge*) அவுஸ்திரேலியாவில் மெல்போர்ன் விக்டோரியா என்னுமிடத்தில் அமைந்துள்ளது. இது ஒரு இரும்பாலான பெட்டகவடிவ வடத்தால் இணைக்கப்பட்ட பாதைப் பாலமாகும். யர்ரா ஆற்றின் குறுக்கே அமைக்கப்பெற்ற இப்பாலம் உள்நோக்கிய, மற்றும் வெளிநோக்கிய தலா 5 பாதைகளாக விரிவாக்கப்பட்டுள்ளது. 1968ல் தொடங்கிய கட்டுமான பணி 1978ல் முடிக்கப்பட்டது. மேற்கு வாசல் பாலம் 2,582.6 மீட்டர்கள் நீளமும், (8,473.1 அடிகள்), 37.3 மீட்டர்கள் அகலமும் (122.4 அடிகள்) உடையதாக அறியப்படுகிறது.

## தகர்வு
மே 1970 இல் மேற்கு வாசல்  பாலத்தில் முதன்முதலில் சிக்கல்கள் கவனிக்கப்பட்டன, அப்போது பல எஃகு உத்திரங்கள் சுமார் 4.5 அங்குலம் (114 மிமீ) அளவுக்குப் பொருந்தவில்லை என்பதை கண்டறியப்பட்டன. பொறியாளர்கள், உத்திரங்களை சரியான நிலையில் வளைக்க, சுமார் 8 டன் எடையுள்ள பத்து கற்காரை தொகுதிகளை வைக்க முன்மொழிந்தனர். செப்டம்பர் 1970 இல், இதனால் உத்திரத்தின்  ஒரு பகுதி வளைந்து போனதை  கவனிக்கப்பட்டது. அக்டோபர் 15 ஆம் திகதி, பொறியாளர்கள் வளைந்த உத்திரங்களைப் பிடித்து வைத்திருந்த மரையாணிகளை அகற்றத் தொடங்கினர். *(இது எஃகு கொக்கியை அவிழ்க்க அனுமதிக்கும், மேலும் சேதமடைந்த பகுதியை ஆதரிக்க புதிய எஃகு வைக்க முடியும்.)* அதேவேளையில்  காலை 11:50 மணிக்கு சேதமடைந்த பகுதி இடிந்து விழுந்தது. 2,000 டன் எடையுள்ள அந்தப் பகுதி 45 மீ (148 அடி) உயரத்திலிருந்து தரையில் விழுந்ததில், பாலத்தின் மீதும் பாலத்தின் அடியிலும் இருந்த தொழிலாளர்கள் இருவரும் கொல்லப்பட்டனர். இறுதியில், 35 ஆண்கள் கொல்லப்பட்டனர் மற்றும் 18 பேர் காயமடைந்தனர்.

## சான்றாகள்

பகுப்பு:ஆஸ்திரேலியாவில் பாலங்கள்
சட்டவிரோதக் கூடுதல்

**சட்டவிரோதமாகக் கூடுதல்** (*Unlawful Assembly*) என்பது பொது மக்களின் அமைதிக்கு ஊறு விளைவிக்கும் நோக்கில், பொது இடங்களில் மூன்று அல்லது அதற்கும் மேற்பட்டவர்கள் கலகம், கிளர்ச்சி அல்லது கலவரம் செய்வதைத் தூண்டும் நோக்கில் கூடுவதைக் குறிக்கும். இந்தியா, கனடா, வங்காள தேசம், ஹாங்காங் ஆகிய நாடுகளில் பொது மக்கள் சட்டவிரோதமாகக் கூடுவது தடை செய்யப்பட்டுள்ளது.

## இந்தியாவில்
இந்திய தண்டனைச் சட்டம், 1973 **பிரிவு 144** இன் படி, சட்டவிரோதக் கூடுதலை தடை செய்வதற்கு, நீதிமன்ற குற்றவியல் நடுவர்களுக்கு அதிகாரம் வழங்கப்பட்டுள்ளது. நாட்டில் பிரிவு 144 அமல்படுத்தப்பட்டப் பகுதியில் சட்டவிரோதமாகக் கூடினால், இச்சட்டத்தின் பிரிவு 141 முதல் 149இன்படி, சட்டவிரோதமாகக் கூடியவர்களுக்கு அதிகபட்சம் மூன்று ஆண்டு சிறை தண்டனை அல்லது தண்டத்தொகை(அபராதம்) விதிக்கப்படும்.

பிரித்தானியாவின் இந்தியப் பேரரசு இந்தியாவில், இந்திய விடுதலை இயக்க வீர்ரகளை ஒடுக்கும் வகையில் 1861 ஆம் ஆண்டில் இந்திய தண்டனைச் சட்டத்தில் இப்பிரிவு சேர்க்கப்பட்டது.

## இதனையும் காண்க
* ஊரடங்கு உத்தரவு

## மேற்கோள்கள்

## வெளி இணைப்புகள்
*144 தடையுத்தரவு - ஊரடங்கு உத்தரவு விளக்கம் - காணொலி
* ஊரடங்கு உத்தரவுக்கும் 144 தடை உத்தரவுக்கும் என்ன வேறுபாடு?
பகுப்பு:குற்றங்கள்
கிரௌன் பிளாசா சென்னை அடையாறு பார்க்

**க்ரௌவுன் பிளாஸா சென்னை அடையாறு பார்க்** (Crowne Plaza Chennai Adyar Park) என்று அழைக்கப்படும் இது *ஷெரடன் பார்க் ஹோட்டல் மற்றும் டவர்ஸ்* என்று முதலில் அழைக்கப்பட்டு வந்தது. இது ஒரு ஐந்து நட்சதிர அந்தஸ்து பெற்ற தங்கும் விடுதி ஆகும்.  இந்தியாவின் தமிழ் நாடு மாநிலத்தின் தலைநகரான சென்னையில் உள்ள டிடிகே சாலையில் அமைந்துள்ளது.

## வரலாறு

AGHL ஆல் அடையாறு பார்க் ஹோட்டல் என்ற பெயருடன் முதலில் கட்டப்பட்டது. பிப்ரவரி 1985 இல் 250 அறைகள் கொண்ட ஹோட்டலாக வெல்கம் குழு வாங்கியது. இதன் கட்டுப்பாட்டு உரிமைகளை கோயல் குடும்பம் மொத்தமாக 30 மில்லியனுக்குப் பெற்றது. பின்னர் அந்த குழு, ஹோட்டலின் பெயரை ஷெரடான் பார்க் ஹோட்டல் மற்றும் டவர்ஸ் என்று பெயர் மாற்றம் செய்தது. AGHL உடைய மூன்று இடங்களும் ஐடிசி ஹோட்டல்களால் நிர்வகிக்கப்பட்டது.

பின்னர் மே1, 2015 இல் இன்டர்கான்டினென்டல் ஹோட்டல் குழு ஹோட்டலை வாங்கிய பிறகு, ஹோட்டலின் பெயர் க்ரௌவுன் பிளாஸா சென்னை அடையாறு பார்க் என்று மாற்றம் செய்யப்பட்டது.

## இருப்பிடம்
சென்னையின் பொருளாதார மற்றும் வணிக மையத்திற்கு மிகவும் அருகில் டிடிகே சாலை அமைந்துள்ளது. அங்கு அமைந்துள்ள இந்த ஹோட்டல் பல்வேறு பெருநிறுவனங்கள் அமைந்துள்ள பகுதியிலிருந்து சுமார் 4 கிலோ மீட்டர் தொலைவிலும், வேர்ல்பூலில் இருந்து சுமார் 10 கிலோ மீட்டர் தொலைவிலும், சென்னை டிரேட் மையத்திலிருந்து சுமார் 9 கிலோ மீட்டர் தொலைவிலும், அமெரிக்க தூதரகத்திலிருந்து சுமார் 6 கிலோ மீட்டர் தொலைவிலும், ஸ்டாண்டன்ட் சேர்டர்ட் வங்கியிலிருந்து சுமார் 5 கிலோ மீட்டர் தொலைவிலும், டெட்ஸ்க் வங்கியிலிருந்து சுமார் 4 கிலோ மீட்டர் தொலைவிலும், அமெரிக்கன் எக்ஸ்பிரஸ் வங்கியிலிருந்து சுமார் 6 கிலோ மீட்டர் தொலைவிலும், சிட்டி வங்கியிலிருந்து சுமார் 6 கிலோ மீட்டர் தொலைவிலும், அப்பல்லோ மருத்துவனையில் இருந்து சுமார் 10 கிலோ மீட்டர் தொலைவிலும், ஹூண்டாய் மோட்டார்ஸ் நிறுவனத்திலிருந்து சுமார் 40 கிலோ மீட்டர் தொலைவிலும், ஐபிஎம்’மில் இருந்து சுமார் 8 கிலோ மீட்டர் தொலைவிலும் உள்ளது. இந்த பிரபலமான பகுதிகளில் இருந்து ஹோட்டலை மிக எளிதாக அணுக முடியும்.

மாமல்லபுரம், காஞ்சிபுரம், கபாலீஸ்வரர் கோவில், இராமேஸ்வரம், கோவலாங்க், கன்னியாகுமரி ஆகிய இடங்கள் ஹோட்டலுக்கு அருகில் அமைந்துள்ள சுற்றுலாத் தலங்கள் ஆகும்.

## போக்குவரத்து வசதிகள்
க்ரௌவுன் பிளாஸா சென்னை அடையாறு பார்க் ஹோட்டலுக்கு அருகே அமைந்திருக்கும் போக்குவரத்து வசதிகள் பின்வருமாறு:
சென்னை சர்வதேச விமான நிலையம் – 12 கிலோ மீட்டர் (தோராயமாக)
சென்னை சென்ட்ரல் ரயில் நிலையம் – 10 கிலோ மீட்டர் (தோராயமாக)

## ஹோட்டல் விவரங்கள்
283 அறைகளையும், 32 சூட்களையும், ஐந்து உணவகங்களையும் கொண்டுள்ள இந்த ஹோட்டல் எட்டு அடுக்குமாடிகளைக் கொண்டுள்ளது. இது சென்னையில் உள்ள ஆழ்வார்பேட்டையில் அமைந்துள்ளது.

## குறிப்புகள்

பகுப்பு:தமிழக உணவகங்கள்
பகுப்பு:சென்னை தங்குவிடுதிகள்
ஆதகட கல்வெட்டு

**ஆதகட கல்வெட்டு** எனக் குறிப்பிடப்படுவது, இலங்கையில் வடமத்திய மாகாணத்தில் உள்ள ஆதகட கோறளையில் கண்டெடுக்கப்பட்ட ஒரு தமிழ்க் கல்வெட்டு ஆகும். இக்கல்வெட்டு ஒரு புத்த விகாரத்தில் கிடைத்தது. இது ஏழு கற்களில் எழுதப்பட்டுள்ளது. முதலில் இதை வாசித்தவர் தமிழகத்தின் பெயர்பெற்ற கல்வெட்டியலாளர்களில் ஒருவராக கிருஷ்ண சாஸ்திரி. இது தென்னிந்திய சாசனங்கள், நான்காம் தொகுதியில் வெளிவந்தது.

## காலம்
இக்கல்வெட்டில் அரசனின் பெயர் இல்லை. ஆனால், அரசன் ஒருவனின் ஆட்சியாண்டு என்று கருதத்தக்க "யாண்டு 28" என்னும் குறிப்பு உள்ளது. இதிலிருந்து, இது முதலாம் இராசராசன், முதலாம் இராசேந்திரன் அல்லது முதலாம் இராசாதிராசன் ஆகிய சோழ மன்னர்களில் ஒருவரது காலப்பகுதிக்கு உரியதாக இருக்கலாம் என்றும், இதனால், இது 11 ஆம் நூற்றாண்டின் நடுப்பகுதிக்கு முந்தியது என்று பத்மநாதன் கருதுகிறார். எழுத்தமைதியின் அடிப்படையிலும் இது 11 ஆம் நூற்றாண்டுக்குரியதாகவே கருதப்படுகிறது.

## உள்ளடக்கம்
இக்கல்வெட்டு உத்தம சோழ ஈஸ்வரம் என்னும் கோயிலுக்கு வழங்கப்பட்ட தானத்தைப் பற்றிக் கூறுகிறது. இத்தானத்தை வழங்கிய அரங்கன் இராமேசன் என்பவனின் கட்டளைப்படியே இந்தக் கல்வெட்டு வெட்டப்பட்டிருப்பதாகத் தெரிகிறது. இந்த அரங்கன் இராமேசனைப்பற்றி கல்வெட்டில் எவ்வித தகவலும் இல்லை. இவன் இலங்கையில் இருந்த சோழ நிர்வாகத்தோடு தொடர்புகொண்டவனாக இருத்தல்கூடும்.

கல்வெட்டில் மூன்றுவிதமான தானங்கள் பதிவு செய்யப்பட்டுள்ளன. ஒன்று மூன்று வேலி அளவு கொண்ட நிலம். இது வழங்கப்பட்டதன் நோக்கம் என்னவென்று தெரியவில்லை. இரண்டாவதாக நந்தா விளக்கு ஏற்றுவதற்காக 20 பசுக்கள் அடங்கிய தானம் பதிவுசெய்யப்பட்டுள்ளது. மூன்றாவது தானம் ஒரு தென்னந்தோப்பு. இது காலையும் மாலையும் ஐந்து சந்தி விளக்குகளை எரிப்பதற்காக வழங்கப்பட்டது.

## மேற்கோள்கள்

## உசாத்துணைகள்
* பத்மநாதன், சி., இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

## இவற்றையும் பார்க்கவும்
* இலங்கைத் தமிழ்க் கல்வெட்டுக்களின் பட்டியல்

பகுப்பு:இலங்கைத் தமிழ்க் கல்வெட்டுகள்
அதியமான் பொறியியற் கல்லூரி

**அதியமான் பொறியியற் கல்லூரி**  (Adhiyamaan College of Engineering ) என்பது இந்தியாவில் தமிழ்நாட்டின் கிருட்டிணகிரி மாவட்டத்தின் ஒசூரில் உள்ள ஒரு பொறியியல் கல்லூரி ஆகும்.

## வரலாறு

இக் கல்லூரி 1993/94 இல் அதியமான் கல்வி மற்றும் ஆராய்ச்சி நிறுவன அறக்கட்டளையால் உருவாக்கப்பட்ட கல்வி நிறுவனங்களில் ஒன்றாகும். இது தமிழ்நாடு மாநிலத்தில் மிகவும் பின்தங்கிய அப்போதைய தருமபுரி மாவட்டத்தில் ஆரம்பிக்கப்பட்ட முதல் பொறியியல் கல்லூரி ஆகும். இது முதலில் சென்னைப் பல்கலைக்கழகத்திடம் இணைந்திருந்தது. பின்னர் சென்னை பல்கலைக்கழகத்தில் இருந்து பெரியார் பல்கலைக்கழகத்தின் கட்டுப்பாட்டில் சென்றது. தமிழ்நாடு அரசாங்கம் 2001 இல் அண்ணா பல்கலைக்கழகத்தை மண்டலவாரியாக பிரித்து  தமிழகத்தில் அனைத்து பொறியியல் மற்றும் தொழில்நுட்ப நிறுவனங்களை அதனுள் கொண்டு வந்த போது, அதியமான் பொறியியல் கல்லூரி கோயம்புத்தூர் அண்ணா பல்கலைக்கழகத்தின் கட்டுப்பாட்டில் வந்தது. இது இப்போது சென்னை அண்ணா பல்கலைக்கழகத்தின் கட்டுப்பாட்டில் உள்ளது.

## இருப்பிடம்
கல்லூரி அதியமான் கல்வி மற்றும் ஆராய்ச்சி நிறுவனங்களின், வளாகம், தமிழ்நாட்டின் கிருட்டிணகிரி மாவட்டம் ஒசூரில் டாக்டர் எம்.ஜி.ஆர் நகரில் தேசிய நெடுஞ்சாலை எண்-7ஐ ஒட்டி 250 ஏக்கர் பரப்பளவில் உள்ளது. இந்நிறுவனம் ஓசூர் பேருந்து நிலையம் மற்றும் ஒசூர் தொடர்வண்டி நிலையம் ஆகியவற்றில்  இருந்து ஆறு கிலோமீட்டர் தொலைவில் உள்ளது. பெங்களூரில் இருந்து 42 கி.மீ. தொலைவில் உள்ளது. இதன் அருகில் உள்ள விமான நிலையம் பெங்களூரு சர்வதேச விமான நிலையம் ஆகும்.

## நிறுவனம்
இந்தக் கல்லூரி ஒரு தன்னாட்சி நிறுவனமாக பல்கலைக்கழக மானிய ஆணைக்குழுவினால் அங்கீகரிக்கப்பட்டது. மேலும்  தேசிய மதிப்பீடு மற்றும் அங்கீகாரக் கவுன்சிலால் (NAAC) அ தர அங்கீகாரம் பெற்றது.  இக் கல்லூரி ISO 9001: 2008 சான்றிதழ் பெற்றது. மேலும் இது ஏ.ஐ.சி.டி.இ., என்பிஏ, புது தில்லி அங்கீகாரம் கொண்ட கல்லூரி ஆகும்.

## உள்கட்டமைப்பு

இங்கு மூன்று விடுதிகள்  பெண்ணாறு, காவிரி, பவானி ஆகிய பெயர்களில் உள்ளன. பெண்ணாறு, காவிரி விடுதிகள் மாணவர்களுக்கானது. இதில் பெண்ணாறு மூத்த மாணவர்களுக்கும், காவிரி இளைய மாணவர்களுக்கும் ஆகும். பவானி விடுதி மாணவிகளுக்கானது. கல்லூரியில் உள்ள நூலகத்தில் அனைத்து துறைகளைச் சேர்ந்த  புத்தகங்கள் அத்துடன் தொழில்நுட்ப மற்றும் அல்லாத தொழில்நுட்ப இதழ்கள் உள்ளன. கணினி ஆய்வகங்கள், பொழுதுபோக்கு அறைகள், விளையாட்டு வசதிகள் போன்றவை உள்ளன.

## தேர்வு முறை
ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.

## குறிப்புகள்



பகுப்பு:கிருஷ்ணகிரி மாவட்ட பல்கலைக்கழகங்களும் கல்லூரிகளும்
பகுப்பு:ஒசூர்
பகுப்பு:அண்ணா பல்கலைக்கழக இணைவுக்கல்லூரிகள்
சீசியம் காட்மியம் குளோரைடு

**சீசியம் காட்மியம் குளோரைடு** *(Caesium cadmium chloride)* என்பது CsCdCl3 என்பது ஒரு செயற்கை முறை படிகப் பொருளாகும். இவ்வகைப் படிகங்களை AMX3 என்ற பொதுக் குறியீட்டால் அழைப்பார்கள். (A= காரவுலோகம், M= ஈரிணை உலோகம், X= ஆலசன் அயனிகள்). இக்குழுவைச் சார்ந்த படிகங்கள், a = 7.403 Å மற்றும் c = 18.406 Å நீளங்கள் கொண்ட அலகு செல்களால் ஆன அறுகோண இடக்குழு P63/mmc வில் படிகமாகின்றன. இவ்வமைப்பில் உள்ள ஒரு காட்மியம் அயனி D3d சீரொழுங்கும் மற்றொரு காட்மியம் அயனி C3v சீரொழுங்கும் பெற்றுள்ளன.

நீர்த்த ஐதரோகுளோரிக் அமிலக் கரைசலுடன் சமகரைமைப் பருமன் அளவுள்ள சீசியம் குளோரைடு மற்றும் காட்மியம் குளோரைடு கலப்பதால் உருவாகிறது

## மேற்கோள்கள்

பகுப்பு:உலோக ஆலைடுகள்
பகுப்பு:படிகங்கள்
பகுப்பு:ஒளியியல் பொருட்கள்
பகுப்பு:சீசியம் சேர்மங்கள்
பகுப்பு:காட்மியம் சேர்மங்கள்
பகுப்பு:குளோரைடுகள்
கருப்பையா வேலாயுதம்

**கருப்பையா வேலாயுதம்** (*Karuppaiah Velayudam*, 6 ஏப்ரல் 1950 - 13 அக்டோபர் 2015) இலங்கைத் தொழிற்சங்கத் தலைவரும், அரசியல்வாதியும், முன்னாள் இராசாங்க அமைச்சரும் ஆவார்.

## இளமைக் காலம்
வேலாயுதம் கருப்பையா தேவர், ஆவத்தாள் ஆகியோரின் 11 பிள்ளைகளில் ஏழாவதாக உடப்புசல்லாவை கேர்கில்சு தோட்டத்தில் 1950 ஏப்ரல் 6 இல் பிறந்தார். தந்தை மலையகத்தின் மூத்த தொழிற்சங்கவாதியாக இருந்தவர். பதுளை ஊவா கல்லூரியில் தனது ஆரம்பக் கல்வியை முடித்த பின்னர் பத்திரிகையாளராகப் பணியாற்றினார். தனலெட்சுமி என்பவரைத் திருமணம் செய்து கொண்டார். இவர்களுக்கு பிரதீபராஜா, உருத்திரதீபன், தினேஷ்குமார், நிமலரூபன் என்ற நான்கு பிள்ளைகள் உள்ளனர்.

## பணி
வேலாயுதம் தனது தொழிற்சங்க நடவடிக்கைகளை இலங்கை தேசிய தோட்டத்தொழிலாளர் சங்கத்தின் அமைப்பாளராக ஆரம்பித்தார். இத்தொழிற்சங்கம் ஐக்கிய தேசியக் கட்சியுடன் இணைந்து செயல்பட்டது. இவர் தேசிய தோட்டத்தொழிலாளர் சங்கத்தின் பல பதவிகளில் இருந்து பணியாற்றிய பின்னர் 1982 ஆம் ஆண்டில் அச்சங்கத்தின் பணிப்பாளராக நியமிக்கப்பட்டார். 2003 ஆம் ஆண்டில் அதன் பொதுச் செயலாளராகத் தெரிவு செய்யப்பட்டார். 2005 இல் தேசிய தோட்டத்தொழிலாளர் சங்கம் உறுப்பினராக இருந்த தேசிய தொழிற்சங்கக் கூட்டமைப்பின் பொதுச் செயலாளராகத் தெரிவு செய்யப்பட்டார். 2008 இல் கூட்டமைப்பின் இடைக்காலத் தலைவராக இருந்து பணியாற்றிய பின்னர் அக்டோபர் 2011 இல் அதன் தலைவராக நியமிக்கப்பட்டார்.

வேலாயுதம் ஐக்கிய தேசியக் கட்சியின் வேட்பாளராக 1988 ஊவா மாகாணசபை தேர்தலில் போட்டியிட்டுத் தெரிவு செய்யப்பட்டார். பேர்சி சமரவீரவின் இறப்பை அடுத்து 1999 மாகாணசபைத் தேர்தலில் ஐக்கிய தேசியக் கட்சியின் முதலமைச்சர் வேட்பாளராகப் போட்டியிட்டுத் தோல்வியடைந்தார்.

2001 நாடாளுமன்றத் தேர்தலில் ஐக்கிய தேசிய முன்னணி வேட்பாளராகப் போட்டியிட்டு நாடாளுமன்றம் சென்றார். 2004 நாடாளுமன்றத் தேர்தலில் போட்டியிட்டுத் தோல்வியடைந்தார்.

வேலாயுதம் 2004 மாகாணசபைத் தேர்தலில் ஐக்கிய தேசியக் கட்சியின் வேட்பாளராக பதுளை மாவட்டத்தில் போட்டியிட்டு வெற்றி பெற்றார். 2009 மாகாணசபத் தேர்தலில் மீண்டும் தேர்ந்தெடுக்கப்பட்டார். 2010 நாடாளுமன்றத் தேர்தலில் பதுளை மாவட்டத்தில் போட்டியிட்டு கட்சி வேட்பாளர்களில் மூன்றாவதாக வந்து தெரிவாகவில்லை. ஆனாலும், ஹரின் பெர்னாண்டோ தனது நாடாளுமன்ற உறுப்பினர் பதவியைத் துறந்ததை அடுத்து 2014 ஆகத்து 8 இல் வேலாயுதம் நாடாளுமன்ற உறுப்பினராக நியமிக்கப்பட்டார். 2015 அரசுத் தலைவர் தேர்தலை அடுத்து புதிதாக அமைக்கப்பட்ட மைத்திரிபால சிறிசேனவின் அமைச்சரவையில் இவர் பெருந்தோட்டத் தொழிற்துறை இராசாங்க அமைச்சராக நியமிக்கப்பட்டார்.

வேலாயுதம் 2015 நாடாளுமன்றத் தேர்தலில் நல்லாட்சிக்கான ஐக்கிய தேசிய முன்னணியின் தேசியப் பட்டியல் வேட்பாளராகச் சேர்க்கப்பட்டார். ஆனாலும், தேர்தலுக்குப் பின்னர் இவர் உறுப்பினராக நியமிக்கப்படவில்லை.

## மறைவு
வேலாயுதம், சென்னையிலுள்ள மருத்துவமனை ஒன்றில் சிகிச்சை பெற்று வந்த நிலையில் 2015 அக்டோபர் 13 அன்று காலமானார்.

## தேர்தல் வரலாறு

## மேற்கோள்கள்

பகுப்பு:1950 பிறப்புகள்
பகுப்பு:2015 இறப்புகள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:ஊவா மாகாண சபை உறுப்பினர்கள்
பகுப்பு:பதுளை மாவட்ட நபர்கள்
பகுப்பு:இலங்கை இந்துக்கள்
பகுப்பு:இலங்கையின் இராசாங்க அமைச்சர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
குரங்கு வெற்றிலை

**குரங்கு வெற்றிலை** (Carmona retusa) என்ற இந்த தாவரம் சிறிய இனத்தைச் சார்ந்த பூக்கும் தாவரம் ஆகும். இது ஒரு புதர்களில் காணப்படும் செடிவகை ஆகும். பொதுவாக இதன் கனி மருந்துப்பொருளாக பயன்படுகிறது.

சீனா நாட்டின் பெய்சிங் நகருக்கருகே அதிகமாகக் காணப்படுகிறது. அதோடு பிலிபைன்ஸ்சில் இந்த தாவரத்தை இருமல், வயிற்றுப்போக்கு, மற்றும் சீதபேதிக்கும் மருந்தாக உட்கொள்கிறார்கள். இது ஒரு பஞ்ச கால தாவரம் ஆகும்.

### மேற்கோள்கள்

### மேலும் பார்க்க
* 
* 
* 
* 

பகுப்பு:பூக்கும் தாவரங்கள்
பகுப்பு:மூலிகைகள்
பகுப்பு:சீனத் தாவரங்கள்
இரும்பு ஆக்சிகுளோரைடு

இரும்பு ஆக்சிகுளோரைடு (Iron oxychloride) என்பது FeOCl என்ற மூலக்கூற்று வாய்ப்பாடு கொண்ட ஒரு சேர்மமாகும். இந்தக் கருஞ்சிவப்புத் திண்மம், காட்மியம் குளோரைடின்  பண்பொத்த அடுக்குக் கட்டமைவை ஏற்றுள்ளது. ஈரக் காற்றில் இச்சேர்மம் மெல்ல நீராற்பகுப்பு அடைகிறது. இச்சேர்மம் எலக்ட்ரான் வழங்கிகளான நான்குதையாபுல்வேலீன் மற்றும் பிரிடீன் போன்றவறின் அடுக்கமைவில் இடைச்செருகலாகி கலப்பு இணைதிறன் உப்புகளாகின்றன. இவ்விடைச் செருகலால் மின்கடத்துகை அதிகரிக்கிறது மற்றும் நிறம் கருப்பாக மாறுகிறது.

இரும்பு(III) ஆக்சைடுடன் 370 ° செல்சியசு வெப்பநிலையில் பெரிக்குளோரைடு சேர்த்து பலநாட்களுக்கு வைத்திருந்து இரும்பு ஆக்சிகுளோரைடு தயாரிக்கப்படுகிறது.

:Fe2O3  +  FeCl3   →   3 FeOCl

## மேற்கோள்கள்

 

பகுப்பு:குளோரைடுகள்
பகுப்பு:இரும்பு(III) சேர்மங்கள்
பகுப்பு:உலோக ஆலைடுகள்
பகுப்பு:ஆக்சி ஆலைடுகள்
செயல்முறைக் கட்டுப்பாடு

**செயல்முறைக் கட்டுப்பாடு** (Process Control) என்பது ஒரு பொறியியல் துறையாகும். இது குறிப்பிட்ட செயல்முறையின் வெளீயிட்டை ஒரு விரும்பத்தகுந்த எல்லைக்குள் தொடர்ச்சியாக பராமரிக்க கட்டமைப்புகள்(architechture), இயங்குமுறைகள்(mechanism) மற்றும் நெறிமுறைகள்(algorithm) ஆகியவற்றைப் புரிந்தணர்ந்து கட்டுப்படுத்துகிறது.  உதாரணமாக, ஒரு பொருளின் ஒத்த தயாரிப்புகளுக்காக இரசாயன உலையின் வெப்பநிலை தொடர்ச்சியாக பராமரிக்கப்படுவது செயல்முறைக் கட்டுப்பாடு ஆகும். 

செயல்முறைக் கட்டுப்பாடு பரவலாக இன்று அனைத்து தொழிற்சாலைகளிலும் பயன்படுத்தப்படுகிறது, இதன் மூலம் தொடர்ந்து இயக்கப்படும் செயல்முறைகளிலிருந்து ஒத்தப் பொருட்களை அதிகளவில் உற்பத்திசெய்யப்படுவது சாத்தியமாகிறது. செயல்முறைக் கட்டுப்பாடானது தன்னியக்கமாக்கலை(automation) ஏதுவாக்குகிறது, இதன் மூலம் ஒரு சிக்கலான செயல்முறையானது, மத்திய கட்டுப்பாட்டு அறையிலுள்ள குறைந்த எண்ணிக்கையிலான ஊழியர்களைக் கொண்டே இயக்க முடியும். 

செயல்முறைக் கட்டுபாடானது பின்னுட்டக் கட்டுபாட்டினையோ அல்லது திறந்த நிலையாகவோ செயற்படும். பின்னுட்டக் கட்டுப்பாடானது தொடர்ச்சியாகவோ அல்லது தொடர்ச்சியற்றோ இருக்கலாம்.

## செயல்முறைக் கட்டுப்பாட்டினை பயன்படுத்தும் பல்வேறு செய்முறைகள்

* **தொடர்ச்சியற்ற (Discrete)** : இது பல்வேறு உற்பத்தி, இயக்கம், பேக்கேஜிங் பயன்பாடுகளில் காணப்படுகின்றது.
* **கூறு (Batch)** : சில பயன்பாடுகளில், குறிப்பிட்ட அளவு மூலப்பொருட்கள் குறிப்பிட்ட கால அளவு, குறிப்பிட்ட வழிகளில் இணைந்து ஒரு இடைநிலை அல்லது இறுதி விளைவை ஏற்படுத்தவேண்டும். எ.கா; ஒட்டுப்பொருள்(glue) தயாரிப்பின்பொழுது, அதன் வேதியியல் மூலப்பொருட்கள் குறிப்பிட்ட அளவு குறிப்பிட்ட கால அளவில் ஒரு வெப்பகலனுள் வைத்து இறுதியாக வெளீயிடப்படுகிறது. கூறு செயல்முறைக்கு மற்றுமொரு உதாரணம் உணவுப்பொருட்கள், பானங்கள், மருந்துப் பொருட்கள் உற்பத்தியாகும். கூறு செயல்முறையானது ஒரு ஆண்டுக்கு குறைந்த அல்லது மிதமான உற்பத்தி தேவைப்படும் இடங்களில் பயன்படுகின்றது.
***தொடர்ச்சியான (Continuous)** : தொடர்ச்சியான செயல்முறை ஒர் ஆண்டுக்கு அதிக அளவிலான உற்பத்தி தேவைப்படும் இடங்களில் பயன்படுகின்றது. பெட்ரோலியம், நெகிழி, வேதியியல் தொழிற்சாலை போன்றவை தொடர்ச்சியான செயல்முறைக்கு எடுத்துக்காட்டாகும்.

## சான்றுகள்

பகுப்பு:கட்டுப்பாட்டியல்
பகுப்பு:உற்பத்தியும், தயாரிப்பும்
மாலிப்டினம் நாற்குளோரைடு

thumb|வலது|மாலிப்டினம் நாற்குளொரைடின் முப்பரிமாண வடிவம்

**மாலிப்டினம் நாற்குளோரைடு** *(Molybdenum tetrachloride)* என்பது MoCl4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம்,  பல்பகுதிய ("α") அமைப்பு  , அறுபகுதிய ("β") அமைப்பு  ஆகிய இரண்டு பல்லுருவ அமைப்புகளில் காணப்படுகிறது. ஆயினும், எந்த அமைப்பிலும் இச்சேர்மம் தாழ்நிலையை அடையாமல் எந்தக் கரைப்பானிலும் கரைவதில்லை. ஒவ்வொரு பல்லுருவ அமைப்பிலும், இரண்டு விளிம்புநிலை குளோரைடு ஈனிகள் மற்றும் நான்கு இரட்டைப்பால ஈனிகளுடன் மாலிப்டின மையங்கள் எண்முகவடிவில் இணைந்துள்ளன.

மாலிப்டினம் பெண்டாகுளோரைடை டெட்ராகுளோரோயீத்தீனைப் பயன்படுத்தி குளோரின் நீக்கம் செய்து மாலிப்டினம் நாற்குளோரைடு தயாரிக்கப்படுகிறது:
: 2 MoCl5  +  C2Cl4   →  2 MoCl4  +  C<sub>2</sub>Cl<sub>6</sub>.

இச்சேர்மத்தின் பல்திறன் வாய்ந்த அசிட்டோநைட்ரைல் கூட்டு விளைபொருளானது ஐங்குளோரைடில் இருந்து நேரடியாகத் தயாரிக்கப்படுகிறது:
: 2 MoCl5  +  5 CH3CN   →  2 MoCl4(CH3CN)2  +  ClCH2CN  +  HCl

MeCN ஈனிகளால் பிற ஈனிகளுடன் பரிமாற்றம் அடைய முடியும். 
: MoCl4(CH3CN)2  +  2 THF   →  MoCl4(THF)2  +  2 CH3CN

## மேற்கோள்கள்


பகுப்பு:குளோரைடுகள்
பகுப்பு:மாலிப்டினம் ஆலைடுகள்
பகுப்பு:மாலிப்டினம்(IV) சேர்மங்கள்